recursal/SuperWikiNEXT-32B huggingface dataset:
**תפילת בית המדרש** היא זוג תפילות יהודיות, שנועדו להיאמר עם הכניסה לבית מדרש לצורך לימוד תורה ועם היציאה ממנו.

רקע
---

מקור התפילה הוא במנהגו של רבי נחוניה בן הקנה, אשר מסופר עליו במשנה במסכת ברכות, שהיה אומר תפילה בכל יום בכניסתו לבית המדרש וביציאתו:

> 
> רבי נחוניא בן הקנה היה מתפלל בכניסתו לבית המדרש וביציאתו תפילה קצרה. אמרו לו: מה מקום לתפילה זו? אמר להם: בכניסתי אני מתפלל שלא תארע תקלה על ידי, וביציאתי אני נותן הודיה על חלקי
> 
> 
> 
> — משנה, מסכת ברכות, פרק ד', משנה ב'
> 

הברייתא שמובאת בתלמוד מפרטת את נוסח התפילה:

> 
> בכניסתו (לבית המדרש) מהו אומר? יהי רצון מלפניך ה' אלוהי, שלא יארע דבר תקלה על ידי, ולא אכשל בדבר הלכה, וישמחו בי חברי, ולא אומר על טמא טהור ולא על טהור טמא,ולא אומר על מותר אסור ועל אסור מותר, ולא יכשלו חברי בדבר הלכה ואשמח בהם.  
> ביציאתו מהו אומר? מודה אני לפניך ה' אלוהי ששמת חלקי מיושבי בית המדרש, ולא שמת חלקי מיושבי קרנות. שאני משכים והם משכימים, אני משכים לדברי תורה, והם משכימים לדברים בטלים. אני עמל והם עמלים, אני עמל ומקבל שכר, והם עמלים ואינם מקבלים שכר. אני רץ והם רצים, אני רץ לחיי העולם הבא, והם רצים לבאר שחת
> 
> 
> 
> — תלמוד בבלי, מסכת ברכות, דף כ"ח, עמוד ב'
> 

בעקבות מנהגו של רבי נחוניה בן הקנה, הובאו זוג תפילות אלו בספרי הפוסקים כתפילות שעל כל אדם לומר בכניסתו וביציאתו מבית המדרש. מנהגו של האר"י היה לומר את התפלה כל בוקר, גם אם לא נכנס לבית המדרש אלא רק עסק בתורה ביחידות. בעקבותיו התפשט המנהג, וניתן למצוא את נוסח התפילה, יחד עם הוספותיו של האר"י במספר סידורים לאחר תפילת שחרית וכן בדף הכריכה הפנימית של גמרות וספרים תורניים נוספים.

הערות שוליים
------------

1. ↑  משנה תורה לרמב"ם, ספר אהבה, הלכות ברכות, פרק י', הלכות כג-כד.  
שולחן ערוך, אורח חיים, סימן ק"י, סעיף ח.
**שיטת זילברמן** היא שיטה לימודית בתלמודי תורה, הקרויה על שם מייסדה, הרב יצחק שלמה זילברמן. השיטה מבוססת על הבנה בסיסית ושינון רב של התנ"ך והמשנה, בעוד ההעמקה ולימוד הגמרא נדחים לגיל מבוגר יותר. סדר לימודים זה שונה מהמקובל ברוב מוסדות החינוך הדתיים, בהם אין מקובל ללמוד את כל התנ"ך ואת כל המשנה, ולימוד המקרא והתלמוד בעיון מתחיל בגיל צעיר.

השיטה מבוססת על הנאמר בפרק ה' במסכת אבות: "בן חמש שנים למקרא, בן עשר למשנה, בן חמש עשרה לתלמוד"; וכן על דברי התלמוד הבבלי "ליגמר איניש והדר ליסבר" (ילמד אדם תחילה את הדברים ואחר כך את סברותיהם).

עקרונות השיטה
-------------

על פי השיטה, הילדים מתחילים בכיתה א' בלימוד התנ"ך עם טעמי המקרא. לאחר שמסיימים ללמוד את התנ"ך כולו סמוך לגיל עשר, מתחילים ללמוד ששה סדרי משנה. רק לאחר מכן, קרוב לגיל חמש עשרה, מתחילים ללמוד תלמוד.

בתלמודי התורה לפי שיטת זילברמן לומדים בכל ימי השנה, לרבות שבתות וחגים (במספר שעות מצומצם יותר, ועל פי רוב לא בגדר חובה), למעט ביום תשעה באב, שבו אסור ללמוד תורה. הדרכה זו מבוססת על דברי ריש לקיש: "אין מבטלין תינוקות של בית רבן אפילו לבניין בית המקדש", ועל פסק הרמב"ם.

התפשטות השיטה
-------------

תחילת השיטה בתלמוד תורה אדרת אליהו שייסד הרב זילברמן בעיר העתיקה בירושלים בתחילת שנות השמונים (על שם הגאון מווילנה, שבו ראה הרב זילברמן את מורה דרכו). הוא הקים מוסד זה בעקבות כמה ניסיונות שלא צלחו להנחיל את שיטתו בתלמודי תורה קיימים, דוגמת "הדר ציון" ו"קמניץ" שהיה ממייסדיהם.

את השיטה מפיצים לאחר פטירתו בניו, הרב יום טוב זילברמן והרב אליהו זילברמן.

בציבור החרדי לאומי ישנם כעשרים תלמודי תורה המבוססים על השיטה, מקצתם מופעלים על ידי רשת "מישרים". גם בציבור החרדי, השמרן יותר, ישנם כמה מוסדות. תלמודי תורה המלמדים לפי השיטה קיימים באשדוד, בית אל, בית שאן, ביתר עילית, בני ברק, הודיות, חברון, טבריה, יד בנימין, יצהר, מודיעין עילית, מצפה יריחו, נהריה, נוף אילון, נריה, עפולה, קריית ארבע, קריית מלאכי, אור הגנוז וצפת, קריית משה בירושלים, קריית עקרון, רכסים, רמת בית שמש ורמת גן, וגם מחוץ לישראל: במונטריאול, לייקווד ודרום אפריקה.

השיטה עוררה התנגדות בקרב קהילות שמרניות[דרוש מקור: מי ולמה?], אך גובתה על ידי כמה רבנים, בהם הרב אהרן יהודה לייב שטיינמן, שאף עמד בנשיאות מספר תלמודי תורה המלמדים לפי השיטה, בבני ברק ובביתר עילית. הרב זילברמן כתב שגם הרב יעקב ישראל קניבסקי תמך בשיטה ועודדו להפיצה.

ראו גם
------

* שיטת זכרו

קישורים חיצוניים
----------------

* בחזרה למקורות - מאתר ערוץ 7 בתאריך 1 בינואר 2001, בארכיון האינטרנט
* אתר תלמוד תורה "אדרת אליהו" בעיר העתיקה בירושלים
* אתר עמותת מישרים, המפעילה רשת תלמודי תורה בשיטת "זילברמן", הפועלים במסגרת החינוך הממלכתי-דתי.
* מנדי גרוזמן, הזילברמנים, מקור ראשון, מוסף "שבת", 1 בינואר 2016
* הרב אליקים גרינברג (ראש ישיבה בפיוטרקוב), סדר הלמוד שלנו ותקוניו - הצעה לשיטת לימוד דומה, ביטאון דגלנו (פולין), כסלו-טבת תרפ"ט (עמודים 3-6), באתר היברובוקס

הערות שוליים
------------

1. ↑  תלמוד בבלי, מסכת שבת, דף ס"ג, עמוד א'.
2. ↑  תלמוד בבלי, מסכת שבת, דף קי"ט, עמוד ב'
3. ↑  משנה תורה, ספר המדע, הלכות תלמוד תורה פרק ב הלכה ב.
4. ↑  רשימת מוסדות המופעלים על ידי רשת "מישרים", באתר העמותה.(הקישור אינו פעיל, 3.5.2020)
5. ↑  אודות תלמוד תורה עציון, קריית מלאכי.(הקישור אינו פעיל, 3.5.2020)
6. ↑  מכתבו של הרב יצחק שלמה זילברמן הובא ב"פנת יקרת" ירושלים תשע"ב
**הוד-עמי** היא הוצאת ספרים המתמחה בספרי הדרכה בנושא מחשבים. הוקמה בשנת 1968 על ידי המהנדס יצחק עמיהוד.

אודות
-----

יצחק עמיהוד, מהנדס מכונות במקצועו, שירת בצבא בצוות הראשון של ממר"ם, עבד ב-IBM, החל בשנת 1968 לכתוב ספר הדרכה לשימוש במחשב. הוא חיפש הוצאה שתוציא את ספרו, אולם התקשה למצוא והחליט להוציא את הספר בעצמו. הספר, "המחשב האלקטרוני ועבוד הנתונים", הוא הראשון שיצא לאור בהוצאת הוד-עמי.

ההוצאה מפרסמת הן ספרי מקור בעברית והן ספרות הדרכה מתורגמת. בין השאר יצאו במסגרתה ספרו של אריה סקופ, מנכ"ל מיקרוסופט ישראל וגם ספרי מחשבים של הסופר אורי אדלמן. ההוצאה עוסקת גם בהוצאת ספרים עבור אחרים ולאחרונה מתמחה בתרגום ובהפקה של מדריכים למשתמש בנושאים שונים.

מתחילת שנות ה-2000 החלה ההוצאה לפרסם גם ספרי ניהול וספרי ילדים.

ההוצאה מנוהלת עד היום על ידי משפחת עמיהוד. משרדיה נמצאים בקיבוץ גליל ים.

בשנים האחרונות ההוצאה עוסקת בפעילות מגוונת: הוצאה לאור של ספרי מחשבים כבעבר; הפקות ספרים של מחברים ישראליים וביניהם תולדות חיים, ספרי ניהול וכלכלה, רומנים ועוד; תרגום והפקה של ספרי "מדריך למשתמש", עלוני פרסום וכדומה עבור עסקים בתחומים שונים. בתחום זה היא מתמחית בתרגום והפקה של מדריכים לטלפונים סלולריים.

קישורים חיצוניים
----------------

* 

* אתר האינטרנט הרשמי של הוצאת הוד-עמי
*

הערות שוליים
------------

1. ↑  המחשב האלקטרוני ועבוד הנתונים - הטקסט המלא
2. ↑  יצחק (איציק) עמיהוד והוצאת הוד-עמי – קורות חייו כפי שכתב אותן בעצמו בשנת 1998, מתוך אתר תולדות הדיגיטל בישראל
**תהליך** (באנגלית: **Process**) במדעי המחשב, הוא מופע של תוכנית מחשב שמופעל על ידי מערכת מחשב שיש לה היכולת להפעיל מספר תהליכים בו זמנית.

תוכנית מחשב היא בעצמה רק אוסף פקודות, בעוד שתהליך הוא ההפעלה של אותן פקודות. כך למשל, הפעלה של מספר מופעים של אותה תוכנה יגרום לעיתים קרובות למספר תהליכים של התוכנה להיפתח בו זמנית. כדי לאפשר למשתמש להפעיל מספר תהליכים במקביל, מתבצעת על ידי סדרן התוכניות (Scheduler) חלוקת זמן מעבד בין התהליכים. בסיום ריצתו, התהליך מחזיר ערך יציאה (Exit status) שמאפשר לתהליך האב שיצר אותו לקבל מידע על סיום מוצלח של התהליך או לחלופין ערך שגיאה המעיד על סוג הכישלון שמנע מהתהליך להסתיים בהצלחה. תהליך שסיים את פעולתו אך עדיין קיים בטבלת התהליכים כדי שיתאפשר לתהליך האב לקרוא את ערך היציאה שלו מכונה תהליך זומבי.

יצוג תהליך במערכת ההפעלה
------------------------

תהליך מהווה מחשב וירטואלי שלם, והגדרתו נעשית על ידי מערכת ההפעלה ועל כן יכולה להשתנות ממערכת הפעלה אחת לשנייה. אך באופן כללי הגדרה זו תכיל:

* העתק של אוסף הפקודות של התוכנית.
* הזיכרון של התהליך - מיפוי הזיכרון של התהליך במרחב הזיכרון הווירטואלי לזיכרון הפיזי, מחסנית קריאות וערימה לחישובי ביניים הנעשים בזמן ריצה.
* רשימת משאבים זמינים שהוקצו לתהליך על ידי מערכת ההפעלה.
* זהות והרשאות - מידע אודות הבעלים של התהליך והרשאות ריצה. על מערכת ההפעלה גם לדעת אם התהליך הופעל ממצב ליבה או ממצב משתמש.
* מצב המעבד - זהו ההקשר שמאפשר למעבד לבצע החלפת הקשר. מידע זה מכיל את ערך האוגרים, כתובת זיכרון פיזי וכולי. מידע זה נשמר באוגרים של המעבד בזמן ריצה, ואחרת בזיכרון.

**תהליך** אחד יכול להריץ מספר תהליכונים. תהליכונים אלו חולקים את הייצוג של התהליך, ועל כן הם בעלי הרשאות משותפות, מפת זיכרון משותפת וכולי. כמו כן תהליך אחד יכול ליצור ולהריץ תהליכים אחרים במקביל לפעולתו.

מערכת ההפעלה שומרת על הפרדה בין התהליכים ומקצה להם את המשאבים בצורה שתבטיח עד כמה שניתן שתהליכים לא יפריעו אחד לשני (הפרעה כזו יכולה להתבטא בצורת קיפאון). כמו כן על מערכת ההפעלה לספק מנגנון לתקשורת בין תהליכים, כדי לאפשר לתהליכים לתקשר אחד עם השני באופן בטוח.

ראו גם
------

* ריבוי משימות
* החלפת הקשר
* סנכרון (מדעי המחשב)
* תהליכון

קישורים חיצוניים
----------------

ויקישיתוף מדיה וקבצים בנושא **תהליך** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4235427-4

 |
**מתיה פורלאני** (באיטלקית: **Mattia Furlani**; נולד ב-7 בפברואר 2005) הוא אתלט איטלקי, סגן אלוף העולם באולם (גלאזגו 2024) בקפיצה לרוחק.

ביוגרפיה
--------

### 2022

באליפות אירופה עד גיל 18 שנערכה ביולי בירושלים שבישראל זכה פורלאני במדליית זהב בקפיצה לגובה בתוצאה של 2.15 מטר, ובמדליית זהב בקפיצה לרוחק בשיא אליפות ושיא אישי חדש של 8.04 מטר.

### 2023

באליפות אירופה באולם שנערכה במרץ באיסטנבול שבטורקיה סיים פורלאני במקום 12 בקפיצה לרוחק בתוצאה של 7.57 מטר.

באליפות אירופה עד גיל 20 שנערכה באוגוסט בירושלים שבישראל זכה פורלאני במדליית זהב בקפיצה לרוחק בשיא אליפות חדש של 8.23 מטר.

חיים אישיים
-----------

פורלאני הוא בנו של אתלט העבר האיטלקי מרצ'לו פורלאני, שהתחרה בקפיצה לגובה. אחותו היא הקופצת לגובה אריקה פורלאני (אנ').

שיאים אישיים
------------

### אצטדיון

* קפיצה לרוחק: 8.24 מטר (2023)
* קפיצה לגובה: 2.17 מטר (2021)

### אולם

* קפיצה לרוחק: 7.99 מטר (2023), **שיא אירופה עד גיל 20**
* קפיצה לגובה: 2.13 מטר (2022)

קישורים חיצוניים
----------------

ויקישיתוף מדיה וקבצים בנושא **מתיה פורלאני** בוויקישיתוף

* מתיה פורלאני, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14905216

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מתיה פורלאני"**.
**פסק דין גנזך** הוא פסק דין מנחה בדין הנזיקי הדן בשאלת הסבירות של עקרון הקטנת הנזק. לפי פסק הדין, אין לייחס חשיבות להרגשותיו הנפשיות הסובייקטיביות של הניזוק, אלא להתייחס אל האדם הסביר בנסיבות המקרה. כך, יש לבחון האם הניזוק הקטין את הנזק לפי דרישות האדם הסביר, ולא לפי תחושותיו הסובייקטיביות.

עובדות המקרה
------------

המערער, שלמה גנזך, נפגע ברגלו בתאונת דרכים. רגלו קוצרה ומאז סבל מצליעה ונכות של 31.5%. לאחר התאונה הוא חזר לעבודה מלאה בשני בתי-ספר בהם עבד כמורה לפני התאונה. אולם, לאחר שנה פרש לפנסיה מוקדמת מאחת המשרות ולאחר שנה נוספת גם מהשנייה, לטענתו בגלל שלאור צליעתו חש השפלה לנגד עיני עמיתיו ותלמידיו. כן טען שנכותו גרמה לו לעייפות ותחושה כי אינו ממלא את תפקידו כראוי. הוא תבע מהביטוח פיצויים בשל הפרישה המוקדמת. הביטוח סירב לשלם וטען שאין קשר בין התאונה לפרישה המוקדמת.

בתחילה גם טען גנזך שבעקבות התאונה נמנע ממנו לעבוד כבודק בחינות בגרות, אולם בהמשך זנח טענה זו.

פסיקת בית המשפט
---------------

בית המשפט המחוזי פטר את חברת הביטוח מפיצוי גנזך בגין פרישה מוקדמת לפנסיה, וקיבל את טענת חברת הביטוח שלא הוכח קשר סיבתי בין הפרישה המוקדמת לתאונה. 

בית המשפט העליון, בפסק דין שנכתב על ידי השופט תיאודור אור, בחן את המקרה על פי הכלל שחובתו של הניזוק להקטין את נזקו, כפי שהיה עושה אדם סביר, ובכלל זה למנוע נזק של הפסד כושר ההשתכרות, אם הוא מסוגל לחזור לעבודה. בית המשפט קבע שהמבחן לקבוע מתי ייחשבו מעשיו או מחדליו של ניזוק כסבירים הוא לפי מבחן האדם הסביר: האם אדם סביר במצבו של הניזוק, על כל מוגבלותו, קשייו ואי הנוחות הנגרמים לו במקום העבודה, היה חוזר או מתמיד בעבודתו אם לאו, ואין לתת משקל מכריע להרגשתו או רצונו הסובייקטיביים של הניזוק.

במקרה של גנזך, קבע בית המשפט, שהאדם הסביר היה ממשיך בעבודתו ולא פורש לפנסיה, ולכן אין לראות קשר בין פרישתו של המערער לפנסיה לבין התאונה שעבר, ממספר סיבות: 

1. לא סיבות רפואיות או מגבלות הנכות של המערער גרמו לפרישתו המוקדמת מעבודה של המערער- וזאת לאור טיב הנכות של המערער ואופייה.
2. מעבידיו התאימו את חדר הכיתה שבו היה עליו ללמד לנכותו.
3. תלונותיו של המערער הן על כאבים ועל צליעה בהליכה, אך לצורך עבודתו אין הוא נדרש להליכה של ממש.
4. על-אף נכותו המשיך המערער בטיולי רגל ליליים כבעבר. דהיינו, הליכה אינה מזיקה לו והוא מתמיד בה גם להנאתו.
5. המערער חזר לעבודתו ועבד במקום האחד משך שנה ובשני משך שנתיים, קודם שפרש מהעבודה. אין כל טענה שלא היה מסוגל לבצע את עבודתו, והתמדתו בה משך התקופה כאמור מלמדת אף היא על יכולתו לעסוק בה.

לגבי אי-הנוחות ואי-הנעימות בשל יחס מעבידיו ותלמידיו לנכותו, קבע בית המשפט שאין באלה כדי להצדיק את פרישתו מהעבודה. השופט אור כתב שאם לא יקבע כך, הרי בכל מקרה של נכות גלויה ניכרת יוצדק הניזוק בהימנעו לחזור למעגל העבודה.

השפעה
-----

פסק דין גנזך מצוטט לעיתים קרובות במשפטי נזיקין. הכלל הבסיסי העולה ממנו הוא: "הניזוק אינו חייב לצאת מגדרו בנסותו למלא את חובת הקטנת הנזק, אך חייב הוא לעשות את שצפוי שאדם סביר יעשה להקטנת נזקו". פסק דין גנזך מצוטט בענייני אובדן כושר התקשרות בעקבות תאונות, אך גם במשפטי נזיקין אחרים.

הערות שוליים
------------

1. ↑  ע"א 87 / 320 שלמה גנזך נ' אריה חברה לביטוח בע"מ מה (1) 743, 745
2. ↑  ראו למשל: ת"א (ירושלים) 7419/02 שושני גדעון נגד אסתר טרטמן  
א 25166/98, דנה רן נגד המגן חברה לביטוח
3. ↑  חובת הניזוק להקטין את נזקו, באתר גלובס, 13 באוקטובר 1998
**תוכנית 17** (בצרפתית: **Plan XVII**) הייתה תוכנית הלחימה האסטרטגית של צרפת אל מול גרמניה בתחילת המאה ה-20, כפי שהייתה אמורה להתבטא במלחמה בין שתי המדינות. התוכנית אומצה על ידי המטה הכללי הצרפתי בשנת 1913, והייתה למעשה תוכנית מתאר לניוד כוחות וריכוזם יותר מאשר תורת לחימה.

רקע
---

בעקבות ההפסד הצרפתי במלחמת צרפת–פרוסיה בשנת 1871, החל הצבא הצרפתי להסתגל למאזן כוחות חדש באירופה. עלייתה של הקיסרות הגרמנית מעברו המזרחי של נהר הריין, יחד עם אובדן חבלי אלזס-לורן, החלישו בצורה משמעותית את מעמדה האסטרטגי של צרפת.

בשנת 1898 אימץ המטה הכללי הצרפתי את תוכנית 14, שהתאפיינה באסטרטגיה מגננתית לאורך גבול צרפת-גרמניה בשל נחיתותו המספרית של הצבא הצרפתי. בנוסף, התוכנית כללה פיתוח של תשתית מסילות ברזל לאור היכולת הגרמנית לניוד הכוחות ולפריסתם, במיוחד של כוחות המילואים, אשר ניכרה במלחמת צרפת–פרוסיה. למרות זאת, התוכנית לא התייחסה לסוגיית מספר חיילי המילואים בחזית.

תוכנית הלחימה הגרמנית, תוכנית שליפן (אדום - גרמנים, כחול התקפה צרפתית צפויה)
בשנת 1903 אימצו הצרפתים את תוכנית 15, שאף שעדיין הייתה מגננתית באופייה, היא כן עשתה שימוש במערכי המילואים, אם כי בתפקיד משני. במרץ 1909 התקבלה תוכנית 16, ששמה דגש חזק יותר על מתקפה גרמנית דרך בלגיה.

במקביל לתוכניות הצרפתיות, התגבשה תוכנית הלחימה הגרמנית, תוכנית שליפן, שטענה כי על הגרמנים לאגף את פריז מימין (מערב) ולמשוך את הצבא הצרפתי באלזס-לורן, ובכך ללפות את הצבא הצרפתי בתנועת מלקחיים, תוך כיתור פריז.

עיקרי התוכנית
-------------

בשנת 1913 הציע הגנרל ז'וזף ז'ופר, רמטכ"ל הצבא הצרפתי, את תוכנית 17, אשר נהגתה על ידי פרדיננד פוש. בניגוד לתוכניות אסטרטגיות אחרות, הייתה תוכנית זו תוכנית לריכוז כוחות עם הוראות לכמה אפשרויות התקפה עבור כל ארמייה, ללא תורת לחימה סדורה וללא מטרות נתונות, במטרה לאפשר גמישות בעניין מתקפה דרך בלגיה, או מן העבר השני, דרך לורן. זאת כחלק מהיותה של התוכנית תוכנית תגובה כנגד מתקפה גרמנית שאת פרטיה לא צפו הצרפתים מראש.

מתוך מחשבה וידיעה שהגרמנים ישקיעו כוחות ומאמצים באיגוף מימין, הייתה המגמה הכללית של הצרפתים לפרוץ לעבר נהר הריין ולבודד את הכנף הימנית הגרמנית. על מנת להשיג מטרה זו, הוצבו חמש הארמיות הצרפתיות לאורך גבולה הצפוני-מזרחי של צרפת עם גרמניה ושליש מגבולה עם בלגיה. בגזרת שני השלישים הנותרים של הגבול עם בלגיה לא הציבו הצרפתים כוחות.

בנוסף, התבססה התוכנית על ה"אלאן" (élan), רוח הגייסות של הצבא הצרפתי. האלאן שאבה את כוחה, בין היתר, מזיכרון אובדן חבלי אלזס ולורן ב-1871.

יישום התוכנית
-------------

כאשר הכריזה גרמניה מלחמה על צרפת ב-1914, החלה צרפת להוציא לפועל את תוכנית 17 עם ארבעה מהלכים שהיו חלק מהמערכה על הגבולות: קרב מילוז, קרב לורן, קרב הארדנים וקרב שרלרואה. יישום התוכנית התבטא במתקפה צרפתית על אלזס-לורן, אך ההגנה הגרמנית על אזור זה הייתה חזקה מהמצופה וה"אלאן" התבררה כחסרת משמעות יותר ויותר במלחמות בין צבאות מודרניים וענקיים של מדינות מתועשות.

תוך מספר שבועות, חזרו הצרפתים לעמדות הפתיחה שלהם, בעודם סופגים אבדות רבות. במקביל, התקדמו הגרמנים לתוך בלגיה וצפון צרפת ואף איימו על פריז, אך היעדר תיאום בין הארמיות הגרמניות אפשר לצרפתים ולבריטים להתארגן מחדש ולבלום את המתקפה הגרמנית בקרב על המארן.

לקריאה נוספת
------------

* ברברה טוכמן, **אוגוסט 1914**, תל אביב, מערכות, 1982.

קישורים חיצוניים
----------------
פירוש נוסף ערך זה עוסק בסופר, עיתונאי ועורך ישראלי. אם התכוונתם למשמעות אחרת, ראו יוסי קליין הלוי.

**יוסי קליין** (נולד ב-5 באפריל 1948) הוא סופר, עיתונאי ועורך ישראלי.

ביוגרפיה
--------

נולד בכפר סבא ב-1948. שירת בצה"ל בחיל הקשר. למד עיצוב גרפי ב"בצלאל". ב-1974 עבר לניו יורק למשך שלוש שנים, ועבד שם כגרפיקאי ומאייר. ב-1979 הקים וערך את המקומון הירושלמי "כל העיר", המקומון הראשון של רשת שוקן.

בשנת 1984 הקים וערך את העיתון היומי "חדשות". העיתון התאפיין בכותרת צבעונית גדולה, עמודי צבע, ושימוש בשפה חדשנית יותר ורשמית פחות. קהל היעד העיקרי של העיתון היה קוראי "ידיעות אחרונות". קליין היה העורך הראשי בעיתון ומקבל ההחלטה בפרסום פרשת קו 300. בנוסף, ערך את המקומון "העיר" למשך תקופה קצרה.

במרץ 2014 יצא לאור רומן ראשון פרי עטו, "על זה לא מדברים", בהוצאת "אחוזת בית".

באפריל 2023 הגיש תביעת דיבה בסך יותר מ-600 אלף ש"ח נגד העיתונאי יאיר לוי ושלושה אנשים נוספים, בטענה שהציגו בצורה מסולפת דברים שכתב.

דעותיו
------

הוא מתנגד להתנחלויות ביהודה ושומרון. במאמר דעה באפריל 2017 טען כי הדתיים הלאומיים "מסוכנים יותר מהחזבאללה, מנהגים דורסים ומילדות עם מספריים". המאמר ספג ביקורת רבה במערכת הפוליטית.

קישורים חיצוניים
----------------

* יוסי קליין, ב"לקסיקון הספרות העברית החדשה"
* אתר למנויים בלבד מיה סלע, יוסי קליין החליט לדבר על מה שלא מדברים עליו, באתר הארץ, 6 באפריל 2014
* מאמרי יוסי קליין, באתר "הארץ"
* על זה לא מדברים, באתר "טקסט"
* יוסי קליין, בחזרה לאוריינט אקספרס, באתר כתב העת אורות

**על ספרו**:

* אתר למנויים בלבד קרן דותן, יוסי קליין מפצח את קוד השתיקה של כפר סבא הישנה, באתר הארץ, 17 באפריל 2014
* ירון אביטוב, עיתונות חוקרת, מקור ראשון, מוסף "שבת", 20 ביוני 2014

הערות שוליים
------------

1. ↑  אורן פרסיקו, "לשון הרע בשני רבדים", באתר העין השביעית, 14 באפריל 2023
2. ↑  אתר למנויים בלבד יוסי קליין, אליטה חסודה שלנו, באתר הארץ, 12 באפריל 2017
3. ↑  עקיבא נוביק, "מביש והזוי": פוליטיקאים נגד המאמר ב"הארץ" שכינה דתיים "מסוכנים", באתר nana10‏, 12 באפריל 2017
4. ↑  רן בוקר, הנשיא ריבלין על המאמר ב"הארץ": "דברי בלע"; "הארץ": "המסר לגיטימי", באתר ynet, 13 באפריל 2017.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007574430205171
* BnF: cb16584914n (data)
* ISNI: 0000 0001 2068 7469
* LCCN: n2012029031
* VIAF: 925144783168867692119
* WorldCat: lccn-n2012029031

 |
**קרב קאראנסבש** (בגרמנית: **Der Rückzug von Karansebes**, בהונגרית: **A Karánsebesi csata**, ברומנית: **Lupta de la Caransebeș**; בטורקית: **Şebeş Muharebesi**) היה אירוע מוטל בספק של אש ידידותית של הצבא האוסטרי, כחלק מהצבא של האימפריה הרומית הקדושה שככל הנראה התרחש בשנת 1788, בזמן המלחמה ההבסבורגית-עות'מאנית (1788–1791), חלק מהמלחמה העות'מאנית-רוסית. הקרב ידוע בשל מהלך האירועים שהוביל לכך שהצבא האוסטרי תקף את עצמו כיוון שחשב שהוא נתון תחת התקפה טורקית.

תיאור הקרב
----------

בשנת 1788, כ-100,000 חיילים אוסטרים בהנהגת הקיסר יוזף השני, הקימו מחנה באזור העיר קאראנסבש שברומניה. ברדת הלילה, נשלחו כמה מפקדים וחיילים לבדוק ולחפש באזור האם יש חיילים טורקים, אך במקום זה, הם מצאו צוענים, אשר מכרו להם הרבה חביות של שנאפס. קבוצת החיילים חזרה עם האלכוהול חזרה למחנה, שם שתו אותו. החיילים שהשתכרו, החלו לצעוק ולשיר, וכך עוד חיילים שמו לב ורצו להצטרף להילולה. החיילים השיכורים לא רצו לחלוק את האלכוהול, והחלו לריב. בשלב כלשהו אחד החיילים צעק כי "הטורקים באים", כדי שהחיילים האחרים ילכו, אך החיילים האמינו שהטורקים באמת מגיעים, והחלו להעיר את המחנה ולהתכונן למלחמה. אחד מהמפקדים שהיה ממוצא גרמני ניסה להרגיע את המצב וצעק בגרמנית "*!halt*", לחיילים שלא דיברו גרמנית היה נשמע כאילו המפקד צועק "אללה", והבהלה התגברה. במהלך האנדרלמוסיה, הסוסים שוחררו והחלו לרוץ לכל הכיוונים. הצבא חשב שמדובר בסוסים של הצבא הטורקי, ולכן החלו לירות בתותחים ורובים. עם בוקר החיילים ראו כי הטורקים לא הגיעו. קיימות הערכות שונות לגבי מספר הנפגעים באירוע, בין 150 ל-10,000 הרוגים. ההשערה הנפוצה היא שבאירוע נהרגו ונפצעו כ-1,200 חיילים אוסטרים. לאחר מספר ימים, הצבא העות'מאני הגיע למקום וחיסל את הפצועים שנשארו בשדה התקרית ולא חזרו עם יתר הצבא שחזר חזרה לאוסטריה.

מקורות היסטוריים
----------------

המקור הכי מוקדם בו מתוארת התקרית הוא מאמר בשם *History of the eighteenth century and of the nineteenth till the overthrow of the French empire, with particular reference to mental cultivation and progress* (היסטוריה של המאה ה-18 וה-19 עד קריסתה של האימפריה הצרפתית, עם הפניות מרכזיות לאירועים מנטליים ופיתוחים). המאמר פורסם בשנת 1843 כ-55 שנה לאחר האירוע. מאמרו של א.י. גרוס-הופינגר (A. J. Gross-Hoffinger) *Geschichte Josephs des Zweiten* , שפורסם כ-59 שנה לאחר האירוע נחשב כיום ליותר אמין.

ראו גם
------

* אש כוחותינו
* ניסיונו של גדעון בן יואש ליצור מהומה דומה בקרב עם עמון
**אבי מלכה** (נולד ב-28 ביולי 1987) הוא כדורגלן ישראלי המשחק בעמדת הבלם במ.ס. דימונה. אחיו התאום הוא הכדורגלן רן מלכה, אשר איתו שיתף פעולה ברוב שלבי הקריירה.

קריירה
------

מלכה התחיל את הקריירה שלו במחלקת הנוער של בית"ר באר שבע וממנה עבר לזו של בית"ר טוברוק. לקראת עונת 2006/2007 חתם בעירוני אופקים מליגה א'. ב-17 בנובמבר 2006 ערך את הופעת הבכורה שלו בקריירה בניצחון 1-3 נגד הפועל צפרירים חולון. ב-9 בדצמבר 2006 הבקיע את שער הבכורה שלו בקריירה בניצחון 0-1 נגד הפועל ערד. בקיץ 2007 חתם במכבי באר שבע והתאחד עם אחיו התאום, רן. עונה לאחר מכן חתם במכבי עירוני נתיבות ועונה לאחר מכן חזר לבאר שבע שעלתה לליגה הלאומית.

בקיץ 2011 מלכה חתם במכבי הרצליה. ב-25 באפריל 2014 מלכה הבקיע את שער בכורה שלו בהרצליה בתיקו 2-2 נגד הפועל קטמון ירושלים. ב-1 ביולי 2014 חתם בעירוני קריית גת.

ב-1 ביוני 2015 חתם בהפועל אשקלון. בסיום העונה העפיל עם אשקלון לליגת העל, אך בסיום העונה עזב אחיו רן להפועל רמת גן ועונת 2016/2017 הייתה העונה הראשונה של אבי ללא אחיו התאום אחרי 9 שנים. ב-20 באוגוסט 2016 מלכה ערך את הופעת הבכורה שלו בליגת העל בניצחון 2-3 נגד הפועל חיפה.

ב-11 ביוני 2018 חתם בהפועל קטמון ירושלים.

ב-2 ביולי 2020, מלכה חתם בהפועל אדומים אשדוד מליגה א' דרום.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  לירן דורף, התאומים לא נפרדים: אבי ורן מלכה חתמו בקרית גת, באתר דאבל פס, 1 ביולי 2014
2. ↑  ליאור פוטרמן, ‏‏הכי אחים: אבי ורן מלכה ישחקו באשקלון, באתר ספורט1, 1 ביוני 2015
3. ↑  מערכת ONE, ‏הבלם אבי מלכה חתם לעונה בהפועל קטמון, באתר ONE‏, 11 ביוני 2018
4. ↑  אבייתר ברק, אבי מלכה חתם באדומים אשדוד, באתר גולר, 2 ביולי 2020
***VillainS*** הוא המיני-אלבום התשיעי של להקת הבנות הדרום קוריאנית דרים קאצ'ר שיצא לאור ב-22 בנובמבר 2023, כחלק מסדרה בת שני חלקים בשם VersuS.

זמן קצר אחר צאתו האלבום הגיע למקום הראשון במצעד האלבומים העולמי באייטונס, וכן במספר מדינות.

הוצאת האלבום
------------

ב-13 בנובמבר 2023 עלה לערוץ הרשמי של הלהקה ביוטיוב טיזר עם המילים של השיר OOTD.

ב-22 בנובמבר יצא האלבום לאור, כחלק ראשון מסדרה בת שני חלקים בשם VersuS. הסינגל המוביל של האלבום נקרא על שם ההאשטג הנפוץ OOTD, שהוא ראשי תיבות של המילים Outfit of the Day, המשמש בעיקר בלוגרים בתחום האופנה שמציגים את התלבושת שלהם לאותו יום. הנושא העיקרי באלבום הוא עידוד ביטחון וקבלה עצמית. השיר OOTD קורא לנשים להרגיש חופשיות להתלבש כרצונן מבלי לחשוש למשוב שלילי מהסביבה.

האלבום הגיע למקום הראשון במצעד האלבומים באייטונס בגרמניה, אוסטרליה, אוסטריה, מלזיה, נורווגיה, פולין ופורטוגל, ולחמישייה הראשונה ב-22 מדינות נוספות, ביניהן: קנדה, ניו זילנד, סינגפור, רומניה, רוסיה, צרפת ובריטניה.

ב-24 בנובמבר הלהקה הופיעה בערוץ KBS2 (אנ') בתוכנית Music Bank (אנ') לשם קידום האלבום.

רשימת רצועות
------------


| *VillainS* |
| --- |
| מס' | שם | משך |
| 1. | Intro: This My Fashion | 1:08 |
| 2. | OOTD | 2:56 |
| 3. | Rising | 3:17 |
| 4. | Shatter | 2:48 |
| 5. | We Are Young | 3:40 |
| **משך כולל:** | **13:52** |

ראו גם
------

* דרים קאצ'ר

קישורים חיצוניים
----------------

* קליפ של השיר OOTD באתר יוטיוב

הערות שוליים
------------

1. ↑  [VillainS by Dreamcatcher], Genius (באנגלית)
2. 1 2  "Dreamcatcher drops new MV for OOTD from mini album VillainS". *The Economic Times*. 2023-11-22. ISSN 0013-0389. נבדק ב-2024-02-06.
3. 1 2 3  Dreamcatcher Tops iTunes Charts Around The World With "VillainS", Soompi, ‏2023-11-23 (באנגלית)
4. ↑  *Dreamcatcher(드림캐쳐) 'OOTD' Lyrics Spoiler*, נבדק ב-2024-02-06
5. ↑  Dreamcatcher drops ninth EP 'VillainS' with confidence-boosting tracks, koreajoongangdaily.joins.com, ‏2023-11-22 (באנגלית)
**נו ג'אז**, **ג'אזטרוניקה** או **ג'אז עתידי** הוא ז'אנר המערב ג'אז יחד עם מוזיקה אלקטרונית, תוך שילוב אלמנטים של ג'אז עם סגנונות מוזיקליים אחרים כגון פאנק, מוזיקה אלקטרונית ומוזיקה מאולתרת (אנ')‏. ההבדל בין נו ג'אז לסגנון - האח אסיד ג'אז, הוא בכך שנו ג'אז מתאפיין יותר באלמנטים אלקטרוניים. כמו כן, נו ג'אז יכול להיות מאוד ניסיוני באופיו ולנוע בטווח רחב בצליל ובקונספט. בנוסף, הסאונד של נו ג'אז רחוק יותר משורשי הבלוז יחסית לאסיד ג'אז, משום שהוא מתאפיין בניסוי של צלילים אלקטרוניים ובניסיון ליצור ג'אז חושני יותר.

היסטוריה
--------

תחילתו של הנו ג'אז היה עם תחילת השימוש בכלים אלקטרוניים בשנות ה-70, בתוספת השפעות משמעותיות של האמנים מיילס דייוויס, הרבי הנקוק ואורנט קולמן. לעבודתו של הרבי הנקוק בתחילת שנות ה-80, ובמיוחד לשיתוף הפעולה שלו עם ביל לאסוול באלבום *Future Shock*, היה חלק משמעותי בהגדרת הז'אנר, באמצעות כך ששילבו מקצבים של אלקטרו והיפ הופ בנו ג'אז. המגמה המשיכה, ועד סוף שנות ה-80 מוזיקאי היפ-הופ רבים שילבו ראפ יחד עם ג'אז, כולל להקות כמו א טרייב קולד קווסט גאנג סטאר דה רוטס, ונאז. במקביל, בשנות ה-80 מוזיקאי האוס רבים שאבו השראה מג'אז, בפרט מפוסט-בופ וג'אז-פאנק.

באמצע שנות ה-90 ותחילת שנות ה-2000 אמני דאון-טמפו רבים נכנסו באופן משמעותי לעולם הג'אז. בנוסף, יוצרים של מוזיקת דאנס אינטליגנטית ומוזיקת טכנו גילו עניין בנו - ג'אז. דמויות מסצנות ההארדקור והברייקקור יצרו גרסה קשוחה ורועשת יותר של נו ג'אז. עשור לאחר מכן, כמה מפיקי דאבסטפ, כמו Boxcutter, התנסו גם הם בג'אז אלקטרוני.

הנו ג'אז יכול לשלב את האלמנטים המסורתיים של הג'אז. הפסנתרן Bugge Wesseltoft והחצוצרן Nils Petter Molvær ידועים באלתורים המוזיקליים שלהם בסגנון נו ג'אז, תוך שמירה על הצורות המסורתיות של הג'אז. הלהקה הבריטית "התזמורת הקולנועית" מוכרת בשילוב של אלמנטים מסורתיים של ג'אז ביצירותיה, יחד עם אלמנטים אלקטרוניים.

הערות שוליים
------------

1. ↑  Definition from Sergey Chernov, June 7, 2002, in The St. Petersburg Times (אורכב 18.09.2009 בארכיון Wayback Machine)
2. 1 2 3   (אורכב 26.12.2007 בארכיון Wayback Machine)
3. ↑  (en) John Bush, «  [archive] », sur *AllMusic* (consulté le 15 mars 2014).
4. ↑  Lachaud Martine, «  [archive] », sur *lexpress.fr*, *Archive*, 13 September 2001

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007579239105171
* LCCN: sh2012000325

 |
**יהודה סקורניק** (נולד ב-1944) הוא רופא ישראלי, לשעבר מנהל מחלקה כירורגית א' באיכילוב, נשיא מגן דוד אדום, פרופסור אמריטוס בחוג לרפואה באוניברסיטת תל אביב.

קורות חיים
----------

סקורניק נולד ב-1944 ולמד בתיכון צייטלין בתל אביב. בין השנים 1964 ל-1970 למד רפואה באוניברסיטה העברית בירושלים. התמחה בכירורגיה בבית החולים הדסה וכירורגית ילדים. השתלם באימונולוגיה במכון ויצמן למדע ובמכונים הלאומיים לבריאות במרילנד ארצות הברית וערך מחקרים בתחום. משנת 1982 משמש כמרצה בבית הספר לרפואה ע"ש סאקלר באוניברסיטת תל אביב, בשנת 2002 מונה לפרופסור מן המניין. בתפקידו כמנהל מחלקה חינך רופאים רבים ותלמידיו משמשים כיום בתפקידים בכירים בקהילת הכירורגים.

בין השנים 2008 ועד 2013 שימש נשיא מגן דוד אדום בישראל

בשנת 2018 מונה על ידי שר המדע וטכנולוגיה כחבר מועצת הנגידים של קרו גרמניה-ישראל למחקר ולפיתוח מדעי (GIF).

קישורים חיצוניים
----------------

סקורניק נשוי לאסתר, ראש תחום תקשוב ומחשוב קליני במרכז רפואי ת"א ע"ש סוראסקי (איכילוב) וחברת הנהלת איגוד האינטרנט הישראלי (בתו של עו"ד אליהו מירון, מנכ"ל משרד הפנים בשנות ה-50). הם הורים לארבעה ילדים.

### פעילות ציבורית

סקורניק הוא חבר מועצת והנהלת האופרה הישראלית החדשה. הוא חבר במועצה הציבורית של הארגון ראש יהודי. חבר בנשיאות עמותת "רחשי לב" העוזרת לילדים חולי סרטן. מכהן כיום (2016) כחבר המועצה הישראלית לתרבות ואמנות וראש מדור מוזיקה במועצה.

קישורים חיצוניים
----------------

* מידע אישי, באתר מד"א

| מגן דוד אדום |
| --- |
| מייסדים | משולם ליבונטין • חיים אלפרין • משה רבינוביץ' • ישעיהו אליהו • חיים לייבוביץ • משה פרנקל • ברוך ניסנבוים • אריה אלוטין |  |
| נשיאים | יהודה סקורניק • נועם יפרח • אבי זהר |
| מנכ"לים | מרדכי פן • יצחק שני • בן-ציון טחן • אשר דר • אריאל יהלומי • חיים דגן • עמיצור כפיר • רוני ליכטנשטיין • יחיאל חמי • נתן כהן • יעקב אדלר • יוחנן גור • עמוס לוריא • אבי זהר • אלי בין |
| שונות | קריית מד"א • חוק מגן דוד אדום • נוער מד"א • יחידת האיתור הבינלאומית |
| מיזמים | נאמן חיים • פרויקט מחויבות אישית |
**יוהאן דוד לודוויג, גראף יורק פון וארטנבורג** (בגרמנית: **Johann David Ludwig Graf Yorck von Wartenburg**‏; 26 בספטמבר 1759 – 4 באוקטובר 1830) היה פילדמרשל פרוסי שלקח חלק פעיל במהלך המלחמות הנפוליאוניות.

ביוגרפיה
--------

וארטנבורג נולד בפוטסדאם, שבממלכת פרוסיה (כיום בגרמניה). הוא התגייס לצבא הפרוסי, אולם הוא היה עצמאי מדי ולא פעם מתח ביקורת על הממונים עליו ועקב כך סולק מן הצבא. וארטנבורג התגייס לצבא הולנד ושירת במושבות ההולנדיות באמריקה. לאחר מותו של פרידריך הגדול הותר לו לחזור לצבא. הוא טיפס בסולם הדרגות ונודע כאסטרטג מבריק. וארטנבורג גילה אומץ לב כאשר פיקד על כוח פרוסי, שהשתתף בדיכויו של המרד שהצית תדיאוש קושצ'ושקו בפולין.

עם פרוץ המלחמות הנפוליאוניות השתתף וארטנבורג בקרבות רבים ולאחר השפלתה של פרוסיה בחוזה טילזיט חבר לשרנהורסט וגנייזנאו, שבדקו את סיבות הכישלון וחיזקו מחדש את הצבא הפרוסי. כאשר נפוליאון פלש לרוסיה, נשלח כוח פרוסי לסייע לו. בראש הכוח עמדו וארטנבורג וגנרל בשם גראוורט. השניים לא היו תמימי דעים ושונים באידאולוגיה. גראוורט העריץ את נפוליאון בעוד שווארטנבורג, כפטריוט פרוסי, תיעב אותו וסייע לו בעל כורחו. במהלך המסע נפל גראוורט מסוסו ושבר את רגלו, ווארטנבורג נותר המפקד היחיד של כוח המתנדבים הפרוסי. אולם הוא כמו גם המצביא האוסטרי קרל פיליפ שוורצנברג לא עודד את חייליו לא נתן דוגמה אישית ולא עשה יותר ממה שנדרש ממנו.

לאחר שהצרפתים נסוגו ממוסקבה מיהר וארטנבורג וחזר לפרוסיה, הוא התקבל בכבוד רב בברלין והמלך הציע לו לחזור לשירות. הוא קיבל את ההצעה ויחד עם הגנרלים פון בילוב ופון בליכר הנחילו לנפוליאון תבוסה אחר תבוסה. וארטנבורג לקח חלק פעיל בקרב לייפציג ואחר כך בכיבוש פריז. לאחר מכן פרש וחי את שארית חייו בשלזיה.

המלחין הלאומי לודוויג ואן בטהובן הלחין עבור המיליציות הצבאיות של חבל הארץ בוהמיה של הקיסרות האוסטרית את הצעד הצבאי יורק הנקרה על שמו.

לימים אחד מצאצאיו פטר יורק פון וארטנבורג היה ממנהיגי קשר העשרים ביולי נגד אדולף היטלר.

קישורים חיצוניים
----------------

ויקישיתוף מדיה וקבצים בנושא **לודוויג יורק פון וארטנבורג** בוויקישיתוף
* לודוויג יורק פון וארטנבורג, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296539905171
* BnF: cb17006946c (data)
* GND: 120310805
* ISNI: 0000 0000 6680 8062
* LCCN: n2003071529
* LNB: 000207834
* NLP: a0000001187196
* NTA: 070057524
* SUDOC: 135486211
* VIAF: 20508533
* WorldCat: lccn-n2003071529

 |
**מרקוס ניקולאס סנסי ברון** (בספרדית: **Marcos Nicolás Senesi Barón**; נולד ב-10 במאי 1997 בקונקורדיה שבארגנטינה) הוא כדורגלן ארגנטינאי המשחק בעמדת הבלם בקבוצת בורנמות' ובנבחרת ארגנטינה.

קריירת מועדונים
---------------

### סן לורנסו

סנסי גדל במחלקת הנוער של סן לורנסו מליגת העל הארגנטינאית. ב-25 בספטמבר 2016 ערך את הופעת הבכורה שלו בקבוצה הבוגרת של המועדון, בתיקו 1-1 נגד פטרונטו במסגרת הליגה. ב-16 בספטמבר 2017 הבקיע את שערו היחיד במדי המועדון, בניצחון 0–1 על ארסנאל דה סרנדי במסגרת הליגה. בסך הכל ערך סנסי 51 הופעות ליגה במדי המועדון.

### פיינורד

ב-2 בספטמבר 2019 חתם סנסי על חוזה לארבע עונות בפיינורד מליגת העל ההולנדית. ב-22 בספטמבר הוא ערך את הופעת הבכורה שלו במועדון, בתיקו 3-3 נגד אמן במסגרת הליגה לעונת 2019/2020. ב-10 בנובמבר הבקיע את שער הבכורה שלו במועדון, בניצחון 2–3 על ואלבייק במסגרת הליגה. בעונתו הראשונה במועדון ערך 16 הופעות ליגה, בהן הבקיע שער אחד.

### בורנמות'

ב-8 באוגוסט 2022 חתם סנסי בבורנמות' מהפרמייר ליג.

קריירה בינלאומית
----------------

סנסי נולד בארגנטינה, ויש לו שורשים איטלקיים. הוא זומן על-ידי נבחרות איטליה וארגנטינה למשחק הפיינליסימה 2022 בין הנבחרות. לבסוף בחר לייצג את ארגנטינה וערך את הופעתו הבכורה במשחק ידידות נגד אסטוניה.

קישורים חיצוניים
----------------

ויקישיתוף מדיה וקבצים בנושא **מרקוס סנסי** בוויקישיתוף
* מרקוס סנסי, ברשת החברתית אקס (טוויטר)
* מרקוס סנסי, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  #SeneSi Marcos Senesi voor vier seizoenen naar Feyenoord באתר הרשמי של פיינורד, 2 בספטמבר 2019 (בהולנדית)
2. ↑  Senesi staat voor dilemma na oproepen van Italië en Argentinië באתר האוהדים של פיינורד, 13 במאי 2022 (בהולנדית)
**קוטון מאת'ר** (באנגלית: **Cotton Mather**‏; 12 בפברואר 1663 – 13 בפברואר 1728) היה כומר פוריטני, סופר, ואיש ציבור בעל השפעה פוליטית רבה באמריקה הקולוניאלית. הוא בן לאינקריס מאת'ר, שהיה כומר נודע גם הוא. קוטון מאת'ר ידוע היום במיוחד בגלל תפקידו המשמעותי בציד המכשפות בסיילם.

ביוגרפיה
--------

למד בבית ספר הלטיני בבוסטון וקיבל את התואר שלו מאוניברסיטת הרווארד ב-1678 כאשר הוא רק בן 16. לאחר לימודיו הוא כיהן כסגן כומר לאביו בכנסיית הצפון בבוסטון. לאחר מות אביו ירש את מקומו ככומר הכנסייה.

במהלך חייו, כתב יותר מ-450 ספרים וחיבורים שהפכו אותו לאחד ממנהיגי הדת החשובים באמריקה. מאת'ר קרא לתושבי הקולוניה לחזור לשורשים התיאלוגיים של הפוריטאניות.

ספרו "היסטוריה הנצרות באמריקה" הוא הבולט בכתביו. הספר מורכב מ-7 ספרים שעוסקים בביוגרפיה ובהיסטוריה. לספר הייתה השפעה רבה על סופרים אמריקאים מאוחרים כמו נתניאל הות'ורן, אליזבת' סטודארד והארייט ביצ'ר סטואו שהשתמשו בתכניו כדי להדגיש את המשמעות התרבותית של ניו אינגלנד לאחר מלחמת העצמאות האמריקנית.

מבחינה פילוסופית טען שהאופי הפוריטני המאפיין את תושביה של ניו אינגלנד יתרום להצלחתה. כמו כן, בגלל זיקתו לדת, האמין בחשיבות הטקסט כגשר בין תקופות היסטוריות שונות. לכן, הרבה לקשר בין דמויות מקראיות כנח ואברהם ובין מנהיגי ההתיישבות באמריקה כמו ג'ון אליוט, ג'ון וינתרופ ואחרים.

מאת'ר היה חברם של כמה מהשופטים שהשתתפו בציד המכשפות בסיילם. מת'ר קיבל את הרעיון של "עדות רוחנית", זאת אומרת, עדות של רוחות-רפאים ושדים, אך טען שאסור להכניס עדות כאלה במשפט רשמי. לפי דעתו, עדות רוחנית מותרות רק כבסיס למחקר משפטי. יחד עם זאת יצא להגנת המכשפות בסיילם.

היה נשוי שלוש פעמים ונולדו לו 11 ילדים.

קישורים חיצוניים
----------------

ויקישיתוף מדיה וקבצים בנושא **קוטון מת'ר** בוויקישיתוף
* קוטון מת'ר, באתר "Find a Grave" (באנגלית)
* קוטון מת'ר, באתר אנציקלופדיה בריטניקה (באנגלית)
* כתבי קוטון מת'ר בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007276391905171
* BIBSYS: 90101238
* BnF: cb12172688f (data)
* CiNii: DA01479467
* GND: 119180383
* ISNI: 0000 0000 8096 2752
* LCCN: n79128955
* NKC: nlk20000091192
* NLA: 35334217
* NLK: KAC201873768
* NTA: 070737851
* SELIBR: 235125
* SNAC: w6z0372f
* SUDOC: 030275911
* Trove: 915547
* VIAF: 17264481
* WorldCat: lccn-n79128955

 |
**בראד אלסוורת'** (באנגלית: **Brad Ellsworth**; נולד ב-11 בספטמבר 1958) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השמיני של מדינת אינדיאנה והיה מועמד לסנאט של ארצות הברית.

ביוגרפיה
--------

אלסוורת' נולד ביאספר שבאילינוי, לאחר סיום בית הספר הוא למד באוניברסיטה באינדיאנה וקיבל תואר בסוציולוגיה. בהמשך הוא סיים לימודי תואר שני בקרימינולוגיה. בשנת 1982 הוא התחיל לעבוד במשרד השריף. הוא עבד במשרד במשך 23 שנים וקיבל מספר עיטורים על עבודתו. בשנת 1998 הוא היה מועמד למשרת השריף וזכה בהפרש גדול של הקולות.

בשנת 2005 בראד אלסוורת' הכריז על רצונו להתמודד על משרת נציג בקונגרס וזכה בבחירות שנערכו בשנת 2007. בהיותו בקונגרס הוא היה נציג של האגף השמרני במפלגה. בראד אלסוורת' התנגד לפיקוח על מכירת הנשק והפלות. 

בשנת 2010 בראד אלסוורת' החליט להתמודד בבחירות הקרובות על כהונה בסנאט של ארצות הברית. בבחירות שנערכו בסוף השנה הוא הפסיד לדן קואטס. לאחר ההפסד, הוא עזב את הפוליטיקה ופנה לתחום העסקים.

קישורים חיצוניים
----------------

ויקישיתוף מדיה וקבצים בנושא **בראד אלסוורת'** בוויקישיתוף

* בראד אלסוורת' באתר המדריך הביוגרפי של הקונגרס של ארצות הברית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* US Congress: E000289

 |
**בננה ספליט** (באנגלית: **Banana split** - "בננה חצויה") הוא קינוח עשוי גלידה המוגשת על בננה.

קינוח זה מוגש בדרך כלל בכלי מוארך המכונה "סירה" ומורכב מבננה החצוייה לאורכה, בין החצאים מונחים כדורי גלידה בטעמים שוקולד, וניל ותות שדה. נהוג להוסיף רוטב אננס על גלידת הווניל, רוטב שוקולד על גלידת השוקולד, ורוטב תות על גלידת התות, וכן לקשט בבוטנים קצוצים, קצפת ועליה דובדבנים מסוכרים.

טעמי הגלידה עשויים להשתנות בהתאם למסורת מקומית: כך למשל בדרום אמריקה לעיתים מחליפים את גלידת הווניל בגלידה בטעם ריבת חלב, ובאוסטרליה מחליפים את כל שלושת הטעמים בזיגוג קרמל ואבקת סוכר.

הבננה ספליט הומצא בשנת 1904 על ידי דייוויד אוונס סטריקלר (David Evans Strickler), רוקח מפנסילבניה. את הגלידה הוא מכר באופן קבוע בבית המרקחת שלו, שבתחילת המאה ה-20 מכר מגוון דברי מתיקה בנוסף לתרופות. גרסאות דומות של הקינוח הומצאו במקומות שונים בארצות הברית, אך אגודת קמעונאי הגלידה הלאומית בארצות הברית‏ (‏National Ice Cream Retailers Association)‏ קבעה רשמית כי המקור המוקדם ביותר הוא של סטריקלר. הקינוח הפך לפופולרי ביותר לאחר שאומץ על ידי רשת וולגרינס בשיקגו.

במשך שנים ארוכות שודרה בהולנד תוכנית מתיחות ופספוסים בשם "בננה ספליט" שהוגשה על ידי ראלף ענבר.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בננה ספליט** |

* מתכון להכנת בננה ספליט, מלווה בתמונות (באנגלית)

הערות שוליים
------------

1. ↑  Nicyra.org
**ג'סטין קוצ'ריין** (באנגלית: **Justin Cochrane**; נולד ב-26 בינואר 1982) הוא כדורגלן עבר אנטיגואי ששיחק בעמדת הבלם.

קריירת מועדונים
---------------

קוצ'ריין נולד בלונדון לאב ממוצא אנטיגואי ולאם מסנט לוסיה. הוא התחיל לשחק כדורגל בקבוצת הנוער של קווינס פארק ריינג'רס וערך את הופעת הבכורה שלו בקבוצה כמחליף במחצית השנייה במשחק הבית האחרון של עונת 2000/2001 נגד סטוקפורט קאונטי, אך הורחק אחרי מספר דקות. בשנת 2002 חתם בהייז וביולי 2003 חתם בקרו אלכסנדרה. בפברואר 2006 הושאל לג'ילינגהאם עד לסיום העונה. בקיץ 2006 חתם ברות'רהאם יונייטד בה שיחק עונה אחת.

ב-31 באוגוסט 2007 חתם ביוביל טאון. לאחר מכן חתם במילוול בה שיחק משחק אחד בלבד. בהמשך הקריירה שיחק ברושדן אנד דיימונדס, אלדרשוט טאון, הייז אנד ידינג יונייטד, בורהאם ווד ואנטיגואה ברקודה.

קריירה בינלאומית
----------------

בשנת 2008 קוצ'ריין נענה להצעה לייצג את אנטיגואה וברבודה ארץ מוצאו של אביו. ב-17 ביוני של אותה שנה ערך את הופעת הבכורה שלו בנבחרת בהפסד 2-0 לקובה. ב-10 בנובמבר 2010 הבקיע את שער הבכורה שלו בנבחרת בניצחון 1-2 נגד סורינאם.

קריירת אימון
------------

לאחר שפרש, קוצ'ריין התחיל לאמן בבית הספק לכדורגל של טוטנהאם הוטספר וב-29 באוגוסט 2019 אימן את נבחרת אנגליה בכדורגל עד גיל 15 ואחרי שנה מונה לזו של נבחרת אנגליה בכדורגל עד גיל 17.

ב-8 ביוני 2021 מונה לראש מערך פיתוח ואימון שחקנים באקדמיה של מנצ'סטר יונייטד. ביוני 2022 מונה לעוזר מאמן בברנטפורד.

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'סטין קוצ'ריין"**.
ילדה בת 3
ילדה בכפר אפיווטקה שבברזיל
**ילדה** היא נקבה אנושית צעירה בתקופה שמהלידה ועד גיל ההתבגרות. 

המונח משמש לעיתים קרובות גם כמילה נרדפת ל"בת". עם זאת המונח "בת" יכול לתאר גם יחס שארות הקושר נקבה אל הוריה (המושג המקביל לזכר הוא בן). כמו כן ההבחנה בן או בת יכולה לחול על אישה בכל הגילים. החל מגיל ההתבגרות מכונה האישה "נערה".

היחס והמעמד של בנות בכל חברה קשור בדרך כלל במעמדן של הנשים באותה התרבות. בתרבויות בהן לנשים יש מעמד חברתי נמוך, בנות עשויות להיות לא רצויות על ידי הוריהן, והמדינה עלולה להשקיע פחות משאבים במתן שירותים הנחוצים לבנות.

דמוגרפיה
--------

בדרך כלל נולדים מעט יותר בנים מבנות (בארצות הברית לדוגמה נולדים כ-105 בנים לכל 100 בנות), אך אצל בנות יש מעט פחות סיכויים למות בילדות.

בשנת 2011 היו בהודו 91 בנות מתחת לגיל 6 לכל 100 בנים. מפקד האוכלוסין של 2011 הראה כי שיעור הבנות בהשוואה לבנים מתחת לגיל 6 ירד גם בעשור האחרון מ-927 בנות עבור כל 1,000 בנים בשנת 2001 ל-918 בנות עבור כל 1,000 בנים בשנת 2011. בסין שיעור הבנות בהשוואה לבנים הוא 794 בנות עבור כל 1,000 בנים באזורים כפריים. באזרבייג'ן שיעור הבנות בהשוואה לבנים הוא כ-862 בנות לכל 1,000 בנים בממוצע בשנה.

סטיבן מושר, נשיא המכון לחקר אוכלוסין בוושינגטון, ציין בעבר: "עשרים וחמישה מיליון גברים בסין לא יכולים למצוא כלות כי יש מחסור בנשים צעירות ... ולכן יצטרכו לנסוע לחו"ל על מנת למצוא כלות." אחת הסיבות לחוסר האיזון המגדרי באזורים הללו הוא הגידול סחר בבני אדם לתעשיית המין. דו"ח האו"ם משנת 2005 קבע כי במסגרת הסחר בבני אדם בסין עד 800,000 אנשים עברו מסין למדינות שונות כאשר כ-80% הם נשים ונערות.

ראו גם
------

* ילדות
* נערה

קישורים חיצוניים
----------------

ויקישיתוף מדיה וקבצים בנושא **ילדה** בוויקישיתוף
* נערות, דף שער בספרייה הלאומית

הערות שוליים
------------

1. ↑  North America :: United States — The World Factbook - Central Intelligence Agency, www.cia.gov
2. ↑
3. ↑  Therese Hesketh, Li Lu, Wei Xing Zhu, China’s excess males, sex selective abortion, and one child policy: analysis of data from 2005 national intercensus survey, **BMJ** 338, 2009-04-09, עמ' b1211 doi: 10.1136/bmj.b1211
4. ↑  DataBank | The World Bank, databank.worldbank.org
5. ↑  Infanticide, Abortion Responsible for 60 Million Girls Missing in Asia, Fox News, ‏2015-03-25 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529108605171
* BNE: XX532943
* BnF: cb11931405j (data)
* GND: 4036871-3
* LCCN: sh85055012
* NDL: 00572343
* NKC: ph119743

 |
הרב ד"ר **לייב (אריה) וייסברג** (בקרואטית: **Leib Arjeh Weissberg**;‏ 9 בינואר 1893 פרוביז'נה, האימפריה האוסטרו-הונגרית – 1942, יאסנובאץ, המדינה העצמאית של קרואטיה) היה הרב הראשי של סלבונסקי ברוד אשר בממלכת יוגוסלביה עד לתקופת השואה. נרצח במחנה ההשמדה יאסנובאץ.

קורות חייו
----------

לייב וייסברג נולד בעיירה פרוביז'נה השוכנת בשטחי אוקראינה המודרנית, כבכורם של הרב אהרן וייסברג ולחיה לבית רינגל. בהמשך נולדו להורים עוד 4 אחים ואחיות. לייב וייסברג סיים את בית המדרש לרבנים בווינה ובמהלך שנות ה-20 של המאה ה-20 מונה לרב הראשי של סלבונסקי ברוד אשר מנתה בעת ההיא כ-650 נפשות. בהגיעו לעיר דיבר גרמנית ויידיש בלבד, אף תוך זמן קצר למד ודיבר סרבו-קרואטית. היה נשוי לד"ר אדלה לבית טאובס, ולזוג נולדו שני ילדים שמואל (1933) וסעדיה (1936).

הרב ורעייתו אדלה עסקו בפעילות ציבורית בקהילה. הוא עסק בהוראת דת לילדים, ורעייתו הייתה פעילה מרכזית בסניף ויצו שבעיר, וכן שימשה ממלאת מקום של הרב במן שיעורי דת. ב-1941, לאחר כיבוש יוגוסלביה על ידי גרמניה הנאצית הוחל ברדיפות יהודים. בית הכנסת הוצת וחולל, וב-1944 נהרס בהפצצות של בעלות הברית. ב-1942 גורשו וייסברג ושני בניו ל[מחנה השמדה|מחנה ההשמדה]] יאסנובאץ ונרצחו. אשתו אדלה נרצחה בהמשך בנובה גראדישקה. אחותו מינה נספתה במחנה ההשמדה בלז'ץ.

ב-1994 נקבעה לוחית זיכרון במקום בו עמד בית הכנסת, המנציחה את הקהילה ואת הרב וייסברג.

הערות שוליים
------------

1. ↑  **הרב משה פרנקפורטר**, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמודים 240–241.
תמונת דיוקן
**המפרי מרשל** (באנגלית: **Humphrey Marshall**;‏ 13 בינואר 1812 - 28 במרץ 1872) היה חבר הקונגרס האמריקאי במשך ארבע קדנציות לפני פרוץ מלחמת האזרחים, ובריגדיר גנרל בצבא הקונפדרציה וחבר הקונגרס של הקונפדרציה במהלכה.

ביוגרפיה
--------

מרשל נולד בפרנקפורט שבקנטקי למשפחה מכובדת. הוא נקרא על שם סבו, שהיה חבר בית הנבחרים של מדינת קנטקי. דודו, ג'יימס בירני היה תומך נלהב בביטול העבדות, ושניים מדודניו - ויליאם בירני ודייוויד בירני שירתו כגנרלים בצבא האיחוד. דודן אחר שלו היה לימים סגן המושל של מדינת מישיגן.

מרשל סיים את לימודיו באקדמיה הצבאית "וסט פוינט" ב-1832 וקיבל דרגת לוטננט משנה (המקביל לסגן משנה בצה"ל). ב-1833 עזב את השירות הצבאי והחל בלימודי משפטים. באותה שנה הצטרף ללשכת עורכי הדין ועסק בעריכת דין במשך שנתיים בעיירת הולדתו, לפני שעבר ללואיוויל. הוא שירת במיליציה של המדינה, וב-1846 קודם לדרגת קולונל (מקביל לאלוף-משנה) ברגימנט חיל הפרשים השני של קנטקי, ונטל חלק במלחמת מקסיקו. הוא השתתף בקרב בואנה ויסטה במסגרת צבאו של זאכרי טיילור. בתום המלחמה עבר לעסוק בחקלאות.

קריירה
------

ב-1849 נבחר כנציג מפלגת הוויגים מטעם המחוז השביעי של קנטקי לקונגרס ה-31 וה-32. הוא כיהן בתפקיד עד 4 באוגוסט 1852, עת נשלח כנציג דיפלומטי לסין. הוא שב לקנטקי ב-1854 ונבחר שוב לקונגרס, הפעם מטעם תנועת שאינם יודעים דבר. לאחר שתי כהונות נוספות סירב מרשל להתמודד על כהונה חמישית.

בבחירות של 1860 תמך מרשל במועמדותו של ג'ון ברקנברידג', והטיף לשמירה על הנייטרליות של קנטקי במאבק בין מדינות הדרום למדינות הצפון, אך מאמציו העלו חרס וקנטקי נכבשה על ידי חיילי האיחוד. בעקבות זאת התגייס מרשל לצבא הדרום בדרגת בריגדיר גנרל (מקביל לתת-אלוף). הוא הוצב במערב וירג'יניה, אך השתתף בלחימה מועטה בלבד. בינואר 1862 הוא נוצח בקרב שולי במזרח קנטקי מול כוחותיו של ג'יימס גרפילד, והסיג את כוחותיו. ב-15-17 במאי הוביל מרשל לניצחון בקרב אחד בוירג'יניה המערבית, וציפה שבעקבות הניצחון יינתן לו תפקיד בולט יותר בלחימה. משלא קיבל תפקיד כפי שביקש, פרש מהפיקוד ביוני 1862. עד מהרה הוא שב לצבא והשתתף במבצעיו של ברקסטון בראג בקנטקי בסתיו 1862. לאחר שפרש שוב מהצבא ביוני 1863, עבר מרשל לריצ'מונד שבווירג'יניה, וחזר לעסוק בעריכת דין. בנובמבר אותה שנה הוא נבחר לקונגרס הקונפדרציה השני כנציג המחוז השמיני של קנטקי, אך עם התמוטטות מדינות הדרום הוא ברח לטקסס. בתום המלחמה עבר מרשל לניו אורלינס, ואזרחותו הושבה לו על ידי הנשיא אנדרו ג'ונסון בדצמבר 1867. לאחר מכן שב ללואיוויל ופתח שם משרד לעריכת דין. הוא נפטר בלואיוויל ונקבר בעיירת הולדתו פרנקפורט.

קישורים חיצוניים
----------------

ויקישיתוף מדיה וקבצים בנושא **המפרי מרשל** בוויקישיתוף
* המפרי מרשל באתר המדריך הביוגרפי של הקונגרס של ארצות הברית (באנגלית)
* המפרי מרשל, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n88172590
* NARA: 10571740
* SNAC: w6mp5gdc
* US Congress: M000154
* VIAF: 68024882
* WorldCat: lccn-n88172590

 |
**סנדי הני וולש** (בצרפתית, בהולנדית ובאינדונזית: **Sandy Henny Walsh**; נולד ב-14 במרץ 1995 בבריסל שבבלגיה) הוא כדורגלן בלגי-הולנדי-אינדונזי המשחק בעמדת המגן הימני בקבוצת מכלן מליגת העל הבלגית ובנבחרת אינדונזיה.

חיים אישיים
-----------

וולש נולד בבלגיה לאב אירי שנולד באנגליה, ולאם אינדונזית שנולדה בשווייץ וגדלה בהולנד. הוא יכול לייצג את נבחרות בלגיה, אנגליה, אירלנד, שווייץ, הולנד ואינדונזיה.

ב-17 בנובמבר 2022 קיבל אזרחות אינדונזית.

קריירת מועדונים
---------------

וולש גדל במחלקות הנוער של טמפו אובריסה, ERC הוליארט, אנדרלכט וראסינג גנק. ב-2 בספטמבר 2012 ערך את הופעת הבכורה שלו בקבוצה הבוגרת של ראסינג גנק, בתיקו 2-2 נגד אנדרלכט במסגרת המחזור השישי בליגת העל הבלגית לעונת 2012/2013. הוא ערך 56 הופעות ליגה במדי המועדון, בהן הבקיע שני שערים.

ב-1 ביולי 2017 חתם בזולטה ורכם מליגת העל הבלגית. הוא ערך 58 הופעות ליגה במדי המועדון, בהן הבקיע שלושה שערים.

ב-8 באוקטובר 2020 חתם במכלן מליגת העל הבלגית. ב-31 באוקטובר ערך את הופעת הבכורה שלו במועדון, בתיקו 2-2 נגד קלאב ברוז' במסגרת המחזור ה-11 בליגה לעונת 2020/2021. ב-6 בדצמבר הבקיע את שער הבכורה שלו במועדון, בתיקו 2-2 נגד סטנדרד לייז' במסגרת המחזור ה-15 בליגה. בשלוש העונות הראשונות שלו במועדון ערך 86 הופעות ליגה, בהן הבקיע שמונה שערים.

קריירה בינלאומית
----------------

בצעירותו ייצג וולש את הולנד, וזכה עם נבחרת הולנד עד גיל 17 בטורניר אליפות אירופה עד גיל 17 בשנת 2012.

ב-8 בספטמבר 2023 ערך וולש את הופעת הבכורה שלו בנבחרת אינדונזיה, בניצחון 0–2 על נבחרת טורקמניסטן במשחק ידידות.

נכלל בסגל נבחרת אינדונזיה לטורניר גביע אסיה 2023.

תארים
-----

ראסינג גנק
* הגביע הבלגי (1): 2012/2013
* הסופר קאפ הבלגי (1): 2011/2012

נבחרת הולנד עד גיל 17
* אליפות אירופה עד גיל 17 (1): 2012

קישורים חיצוניים
----------------

ויקישיתוף מדיה וקבצים בנושא **סנדי וולש** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Sandy Walsh: The successful Dutch youth international who has a strong English heritage באתר English Players Abroad, ‏ 5 בפברואר 2019 (באנגלית)
2. ↑  Jordi Amat dan Sandy Walsh Resmi Jadi WNI באתר CNN, ‏ 17 בנובמבר 2022 (באינדונזית)
3. ↑  Sandy Walsh KV Mechelen באתר הרשמי של מכלן, 8 באוקטובר 2020 (בהולנדית)
4. ↑  AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)

| **נבחרת אינדונזיה – גביע אסיה בכדורגל 2023** |
| --- |
| 1 ריאנדי • 
2 יאקוב • 
3 בגוט • 
4 אמאט • 
5 ריזקי רידהו • 
6 וולש • 
7 מרסלינו • 
8 ויטאן • 
9 דרג'אד • 
10 אגי • 
11 סטרויק • 
12 ארהאן •
13 אדו • 
14 אסנווי •
15 קמבואיה •
16 הוקי •
17 סדיל •
18 סננטה •
19 וואהיו •
20 פטינאמה •
21 ארננדו •
22 דנדי •
23 קלוק •
24 ג'נר •
25 הובנר •
26 סיאהרול •
מאמן: טאה-יונג | אינדונזיהאינדונזיה |
**הלמוט פולקמן** (בגרמנית: **Hellmuth Volkmann**;‏ 28 בפברואר 1889 – 21 באוגוסט 1940) היה גנרל גרמני בלופטוואפה במלחמת העולם השנייה.

ביוגרפיה
--------

פולקמן נולד ב-28 בפברואר 1889 בדיבנהופן, שהייתה חלק מהקיסרות הגרמנית. בשנת 1908 הוא התגייס לצבא הקיסרות הגרמנית, והצטרף לגדוד ההנדסה ה-14 (באדן). עם פרוץ מלחמת העולם הראשונה הוא הוכשר כטייס, ושירת ביחידות שונות במהלך המלחמה. במהלך המלחמה הוא עוטר על פעולותיו בעיטור צלב הברזל דרגה ראשונה ושנייה.

לאחר המלחמה נשאר פולקמן ברייכסווהר, ומילא בו תפקידי פיקוד ומטה שונים. בשנת 1932 הוא הועלה לדרגת אוברסט, ובשנת 1934 הוא הצטרף ללופטוואפה. ב-1 באוקטובר 1936 הוא הועלה לדרגת גנרל מיור, וב-1 בנובמבר 1937 הוא מונה למפקד לגיון הקונדור במלחמת האזרחים בספרד. ב-1 באפריל 1938 הוא הועלה לדרגת גנרל לויטננט, וב-31 באוקטובר 1938 הוא סיים את תפקידו בספרד. בינואר 1939 הוא הועלה לדרגת גנרל חיל טייסי הקרב, וב-1 באפריל אותה שנה הוא מונה למפקד בית הספר האווירי בברלין.

ב-25 בספטמבר 1939 מונה פולקמן למפקד הדיוויזיה ה-94 והוצבה תחת פיקוד הקורפוס ה-9 במסגרת הארמייה הראשונה בחזית המערבית. במהלך המערכה על צרפת ועל ארצות השפלה לחמה הדיוויזיה כחלק מקורפוסים שונים במסגרת הארמייה השישית, ולאחר מכן נשארה בצרפת כחיל כיבוש.

ב-4 באוגוסט 1940 הוא נפצע קשה בתאונת דרכים וכעבור שבועיים, ב-21 באוגוסט, הוא מת בבית החולים בברלין.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1118656458
* VIAF: 42845551
* WorldCat: viaf-42845551

 |